Historia skvaro (Tjumeno)

Historia skvaro en la urbo Tjumeno (Rusio) situas en la historia urbocentro kaj estas limigita de stratoj Respubliko kaj Lenin, kaj de la Gastokorto.

 Priskribo 
La skvaro havas triangulan formon kaj plejparte estas malplena pavimita tereno, nur rande borderita de arboj kaj arbustoj. Centre de la skvaro staras la monumento forme de fera vojranda kruco kiel simbola donaco de la siberiaj kozakoj al la kozaka atamano Jermak.

 Historio 
En 1952 tie estis starigita monumento al Lenin, forigita en la 1990-aj jarojИваненко А. С. Четыре века Тюмени. Очерк живой истории старинного сибирского города. Тюмень, 2004. С. 340..

Nun sur ĝia loko staras fera vojranda kruco kiel simbola donaco de la siberiaj kozakoj al la kozaka atamano Jermak. La krucon la kozakoj starigis la  okaze de la 410-a datreveno de la Siberia Kozaka Armeo surloke de la supozebla kampado de Jermak kaj lia taĉmento en 1582. Ili faris tion sen ricevi iujn ajn permesojn. La krucon sanktigis la Tobolska kaj Tjumena ĉefepiskopo Dimitrij. Ekde tiu tempo la tjumenaj kozakoj aranĝadis en tiu ĉi loko solenan akceptadon de la novaj membroj.

Komence de 1993 vandaloj rompis la ŝtonojn kaj kurbigis la krucon, sed la kozakoj restaŭris ĉion. En junio 1994 la lokon vizitis patriarko de la Rusa Ortodoksa Eklezio Aleksio la 2-aИваненко А. С. Четыре века Тюмени. Очерк живой истории старинного сибирского города. Тюмень, 2004. С. 350., kiu faris antaŭ ĝi preĝon "Al la atamano Jermak kaj liaj kamaradoj" — unuafoje en la postrevolucia historio de Rusio. Por la ceremonio oni aldonis pliajn granitajn rokaĵojn al la monumento. En 2001 la konstruistoj translokis la krucon 7 metrojn for dum la rekonstruo de la skvaro kaj iom damaĝis. La ĉefpastro de la Oranta katedralo petis la aŭtoritatojn restaŭri la monumenton kaj ricevis aprobon, sed poste ŝanĝis la peton kaj postulis starigi tie la statuon de Jermak. Tiu projekto alfrontis akrajn protestojn de la tatara komunumo, kiu diris ke la starigo de la monumento al la detruinto de la Siberia ĥanujo sur loko, kiun ili konsideras malnova tatara tombejo, estus ofendo. Ankaŭ la aŭtoritatoj dubis pri la politika ĝusteco de tiu ago, proponante interalie kiel alternativon starigi tie la monumenton al la urbofondintoj. Post longaj diskutoj en la urba kaj provinca dumaoj la peto estis rifuzita, do en la skvaro restis nur la kruco.

En marto 2010 la aŭtoritatoj planis instali tie novan monumenton, dediĉitan al la Laborantoj de la Ariergardo dum la Dua mondmilito. La kruco estis forigota aŭ almenaŭ ŝovota flanken, kaj jam malmuntita kun aprobo de kozaka organizaĵo. Post enmiksiĝo de aliaj kozakaj organizaĵoj kaj de la menciita sacerdoto, oni restarigis la krucon. La urba administracio anoncis konkurson pri dezajno de la skvaro dum la monumenton al la Laborantoj de la Ariergardo oni decidis instali en skvaro de Nikolao Maŝarov. Venis pluraj proponoj, kaj okazis la reta voĉdono, tamen finfine neniu projekto estis realigita kaj la kruco restis surloke.

La skvaro longan tempon restis sennoma. Post starigo de la menciita kruco oni nomis ĝin skvaro de Jermak eĉ en oficialaj dokumentoj, sed tiu nomo neniam estis registrita. En 2004 ĝi ricevis pli neŭtralan kaj la unuan oficialan nomon — la Historia skvaro. La  la monumento el serpenteno estis renovigita kaj resanktigita.

Ĝis 2001 tie kreskis multaj arboj kaj arbustoj, plejparte forhakitaj dum la rekonstruo.

 Publika transporto 
La skvaro facile atingeblas per du apudaj bushaltejoj: Muzej (Muzeo) en strato Lenin kaj Nabereĵnaja (Kajo) en strato Respubliko. Tra ambaŭ haltejoj sekvas pluraj busaj kaj busetaj itineroj.

 Referencoj 

 Vidu ankaŭ 

 Historia placo (Tjumeno)

Kategorio:Parkoj en Tjumeno
Kategorio:Strato Lenin (Tjumeno)
Kategorio:Strato Respubliko (Tjumeno)